На основу Закључка Владе 05 Број: 1559/2019 од 21. фебруара 2019.године и Одлуке директора Републичке дирекције за имовину Републике Србије бр. 464-1077/2014-03 од 07. марта 2019. године

**РЕПУБЛИЧКА ДИРЕКЦИЈА ЗА ИМОВИНУ   
РЕПУБЛИКЕ СРБИЈЕ**

Београд, ул. Краља Милана бр. 16.

расписује

**Ј А В Н И О Г Л А С бр. 8.**

**РАДИ ОТУЂЕЊА НЕПОКРЕТНОСТИ У СВОЈИНИ РЕПУБЛИКЕ СРБИЈЕ ПРИКУПЉАЊЕМ ПИСАНИХ ПОНУДА**

**I ПРЕДМЕТ ОТУЂЕЊА**

Предмет јавног огласа је отуђење из јавне својине Републике Србије непокретности према Списку непокретности који чини саставни део овог огласа, а који садржи ближу идентификацију непокретности, почетну купопродајну цену истих изражену у еврима, податке о лицима која имају право прече куповине-сувласницима, висину депозита за учешће у поступку и позив на број одобрења за уплату истог.

**Сувласници ближе наведени у Списку непокретности, имају право прече куповине у складу са одредбама члана 5. Закона о промету непокретности („Службени гласник РС“, бр. 93/14, 121/14 и 6/15), по купопродајној цени у висини најповољније понуде постигнуте у поступку прикупљања писмених понуда.**

Увид у документацију може се извршити сваког радног дана, у периоду од 22.03.2019.године до 29.03.2019.године од 10,00 до 14,00 часова, у просторијама Републичке дирекције за имовину Републике Србије, Београд, ул. Краља Милана бр.16. (у даљем тексту „Дирекција“), канцеларија број 209.

Датум и време разгледања непокретности може се договорити са овлашћеним представницима Дирекције на телефоне број: 063/270-636 – контакт особа: Горан Пурић и број: 063/386-006 – контакт особа Драгољуб Чајић.

Заинтересована лица, ради добијања додатних информација и обавештења, могу се обратити радним даном од 09,00-15,00 часова контакт особи у Дирекцији, Ивани Матовић, на тел. 011/32-00-868.

**II УСЛОВИ ОТУЂЕЊА**

Непокретности се отуђују појединачно, у постојећем - „виђеном“ стању, без права купца на накнадне рекламације.

Укупна почетна купопродајна цена непокретности дата је у Списку непокретности, за сваку непокретност појединачно.

Коначна купопродајна цена непокретности биће утврђена након спроведеног поступка прикупљања писмених понуда. Купопродајна цена непокретности утврђена у висини најповољније понуде уплатиће се у динарској противвредности по званичном средњем курсу Народне банке Србије, на дан уплате.

Рок плаћања купопродајне цене је 15 дана од дана закључења купопродајног уговора.

Трошкови потврде уговора код јавног бележника и други евентуални трошкови који могу произаћи из реализације овог правног посла падају на терет купца.

**III УСЛОВИ ПРИЈАВЉИВАЊА**

Рок за подношење понуда је 15 дана од дана објављивања огласа.

Право учешћа на огласу имају сва правна и физичка лица, која испуњавају услове огласа и која уплате Депозит.

**Заинтересовани понуђачи су у обавези да до 01.04.2019.године уплате Депозит** за учешће у поступку, изражен у еврима, појединачно према Списку непокретности, у динарској противвредности по званичном средњем курсу Народне банке Србије, на дан уплате, **на рачун број: 840-833804-55 – Републичка дирекција за имовину Републике Србије** – депозит за спровођење поступка располагања војном и другом државном имовином, **са позивом на број одобрења наведеним у Списку непокретности.**

**Заинтересовани понуђачи који су уплатили депозит, понуде достављају на адресу Републичка дирекција за имовину Републике Србије, ул. Краља Милана бр. 16, Београд, најкасније до 04.04.2019. године,** на писарници Дирекције, радним даном до 15.00 часова, у затвореној коверти на којој је јасно означено „Понуда за куповину непокретности под редним бројем\_\_\_\_\_, са Списка непокретности-**НЕ ОТВАРАТИ**“

Непотпуне и неблаговремене понуде неће бити разматране.

Понуда у којој цена није наведена у еврима, или је дата описно неће се разматрати.

Дирекција задржава право да поништи поступак по Јавном огласу, као и да у случају пријема неодговарајућих и непотпуних понуда не изврши избор најповољнијег понуђача.

Дирекција неће сносити никакву одговорност нити бити дужна да надокнади било какву штету коју би учесник евентуално могао имати поводом учешћа и овом поступку.

Уредна и потпуна писана понуда мора да садржи висину понуђене купопродајне цене изражене у еврима, потврду о уплати депозита, са јасном назнаком назива пословне банке и бројем жиро рачуна на који се може извршити повраћај депозита, у случају да подносилац понуде не буде изабран као најповољнији понуђач.

Уредна и потпуна писана понуда мора бити потписана и оверена печатом уколико се ради о правном лицу и, поред наведеног, мора да садржи све податке о подносиоцу понуде и то:

-за физичка лица: име и презиме, матични број, адресу стана, фотокопију личне карте и мора бити потписана, а ако је лице приватни предузетник уз понуду се прилаже оригинали извод из регистра привредних субјекта или потврда да је предузетник уписан у одговарајући регистар, све не старије од 30 (тридесет) дана, као и потврда о пореском идентификационом броју.

-за правна лица: назив и седиште, оригинални извод из регистра привредних субјеката са подацима за то правно лице, не старији од 30 (тридесет) дана; копију уговора о отварању и вођењу рачуна код пословне банке код које има рачун, копију решења о додељеном пореском идентификационом броју - ПИБ, име и презиме лица овлашћеног за заступање (директор), и његов потпис.

У случају да подносиоца понуде заступа пуномоћник, пуномоћје за заступање мора бити оверено од стране јавног бележника.

Ако је понуда послата поштом дан предаје пошти, **искључиво препорученом пошиљком**, сматра се као дан предаје Републичкој дирекцији за имовину Републике Србије, под условом да је пошиљка стигла у Дирекцију до дана отварања понуда.

**IV ИЗБОР НАЈПОВОЉНИЈЕГ ПОНУЂАЧА**

Поступак прикупљања понуда спроводи Комисија за избор најповољнијег понуђача (у даљем тексту: Комисија).

**Јавно отварање приспелих понуда извршиће се комисијски дана 08.04.2019.године,** у просторијама Дирекције, **са почетком у 13,30 часова.**

**Критеријум за избор најповољнијег понуђача је висина понуђене купопродајне цене.**

Комисија за избор најповољнијег понуђача утврђује редослед важећих понуда. У случају да два или више понуђача понуде исту купопродајну цену Дирекција задржава право да по слободном уверењу и процени, изврши избор најповољнијег понуђача.

Уколико на оглас пристигне једна понуда, иста ће се узети у разматрање.

У року од 8 дана од дана доношења одлуке директора Дирекције о избору најповољнијег понуђача, учеснике огласа Дирекција ће обавестити писмено о избору најповољније понуде.

Уколико понуђач чија је понуда проглашена најповољнијом, у року од 8 дана од дана пријема позива за закључење уговора, не потпише уговор, сматраће се да је одустао од купопродаје, а на закључење уговора биће позван следећи најповољнији понуђач.

Депозит се задржава:

1.Уколико заинтересовано лице уплати депозит, а не поднесе понуду;

2.Уколико понуђач чија је понуда проглашена најповољнијом, у року од 8 дана од дана пријема позива за закључење уговора, не потпише уговор;

3.Уколико најповољнији понуђач потпише уговор, а не уплати целокупну купопродајну цену у року од 15 дана од дана закључења уговора.

Депозит се, у случају да понуђач не буде изабран као најповољнији, враћа у року од 20 дана од дана доношења одлуке о избору најповољнијег понуђача.

Овај оглас се налази на сајту Дирекције на адреси [www.rdi.gov.rs](http://www.rdi.gov.rs)